EELNÕU



**NARVA-JÕESUU LINNAVOLIKOGU**

**MÄÄRUS**

Narva-Jõesuu 22.11.2017 nr …

**Narva-Jõesuu Linnavolikogu hüvitused
ja hüvituse maksmise kord**

Määrus kehtestatakse kohaliku omavalitsuse korralduse seaduse § 22 lõike 1 punkti 21 ja 22, Narva-Jõesuu linna põhimääruse § 6 lõike 4, Vabariigi Valitsuse määruse 14.07.2006 määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord” alusel.

**§ 1. Üldsätted**

Käesolev kord reguleerib Narva-Jõesuu Linnavolikogu (edaspidi volikogu) tööst osavõtu eest makstava tasu suurust ja korda ning hüvituse määramist volikogu ülesannete täitmisel tehtud kulutuste eest. Korraga sätestatakse tasu maksmine ka neile volikogu komisjoni liikmetele, kes ei ole volikogu liikmed.

**§ 2. Tasu suurus**

1. Volikogu maksab volikogu liikmetele volikogu ülesannete täitmisel tehtud kulutuste ning volikogu tööst osavõtu eest tasu ja tööst osavõtu eest hüvitist linnaeelarves selleks ettenähtud summade ulatuses.
2. Volikogu esimehe ametikoht on palgaline töötasuga 2 000 eurot kuus.
3. Volikogu aseesimeeste tasu suuruseks on 700 eurot kuus.
4. Volikogu liikme tasu suuruseks on 200 eurot kuus.
5. Volikogu alatise komisjoni esimehe tasu suuruseks on 100 eurot kuus. Alatise komisjoni esimehele makstakse komisjoni koosoleku läbiviimise eest tasu 100 eurot.
6. Volikogu alatise komisjoni aseesimehe tasu suuruseks on 50 eurot kuus. Alatise komisjoni aseesimehele makstakse komisjoni koosolekul osalemise eest tasu 50 euro.
7. Volikogu alatise komisjoni liikme tasu suuruseks on 50 eurot koosolekul osalemise korral.

**§ 3. Isikliku sõiduauto kasutamise kulude hüvitamine**

Volikogu esimehe, aseesimeeste, volikogu- ja alatiste komisjonide liikmete isikliku sõiduauto kasutamise kulud hüvitatakse vastavalt Vabariigi Valitsuse 14.07.2006 määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord” kehtestatud korras ja maksuvabadele piirmääradele.

**§ 4. Muude kulude hüvitamine**

Volikogu ülesannete täitmisel tehtud kulutustest hüvitatakse lähetused, saamata jäänud töötasu, täienduskoolituse õppe- ja ööbimiskulud, ühissõiduki sõidukulud, isikliku sõiduauto kasutamise, kirjavahetuse jms kulud.

**§ 5.** **Tasu ja hüvituse väljamaksmine**

1. Käesoleva määruse § 2 lõike 4, 5 ja 6 ning § 4 nimetatud tasu ja hüvituse väljamaksmiseks esitavad volikogu liikmed ja komisjonide esimehed volikogu esimehele kinnitamiseks:
2. komisjoni koosolekust osavõtu tabeli;
3. kirjaliku aruande koos kuludokumentidega, sõidukulude hüvitamiseks teekonnalehe;
4. tõendi põhitöökohal saamata jäänud töötasu kohta.
5. Volikogu esimees edastab kinnitatud kuludokumendid igakuiselt linnavalitsuse rahandusosakonnale.
6. Linnavalitsuse rahandusosakond maksab hüvitused välja hiljemalt järgneva kuu kümnendaks kuupäevaks pangaarvele kandmisega.

**§ 6. Rakendussätted**

Määrust rakendatakse 27.oktoobrist 2017.

**§ 7. Määruse jõustumine**

Määrus jõustub kolmandal päeval pärast Riigi Teatajas avaldamist.

Veikko Luhalaid
linnavolikogu esimees